ຈີນ​​ເຂົ້າຮ່ວມ ​ເຄືອ​ຂ່າຍຕໍ່ຕ້ານ ການຄ້າສັດປ່າ ASEAN WEN
ການ​​ເຂົ້າມາ​ຮ່ວມ​​ຂອງ​ຈີນ ​ສະແດງເຖິງການ​ເພີ່ມ​ທະວີ ຄວາມ​ຮ່ວມ​ໄມ້​ຮ່ວມ​ມືຂອງຂົງ​ເຂດ​ ​ໃນ​ການ​ຕໍ່ຕ້ານ​ແລະ ປາບ​ປາມ​ການ​ຄ້າຂາຍ​ສັດປ່າ​.
ຈີນໄດ້ເຂົ້າຮ່ວມເຄືອຂ່າຍຂອງບັນດາປະຊາຊາດເອເຊຍຕາເວັນອອກສຽງໃຕ້ ເພື່ອຊ່ວຍກໍາ ຈັດການລັກລອບຄ້າສັດປ່າຢ່າງຜິດກົດໝາຍ ຄວາມພະຍາຍາມທາງດ້ານປະຕິບັດກົດໝາຍ ໃນລະດັບພູມິພາກແລະລະດັບສາກົນ ເພື່ອປາບປາມການລັກລອບຄ້າສັດປ່າ ແມ່ນໄດ້ເພີ່ມ ຫລາຍຂຶ້ນ ທ່າມກາງການຕັກເຕືອນກ່ຽວກັບສະພາບການ ທີ່ມືດມົນສໍາລັບພວກສັດປ່າບາງ ຊະນິດທີ່ໃກ້ຈະສູນພັນ ແລະທ່າມກາງການຮຽກຮ້ອງໃຫ້ທໍາການຈັບກຸມພວກຜູ້ນໍາການລັກ ລອບຄ້າສັດປ່ານັ້ນ ໃຫ້ໄດ້ ທອງປານມີເລຶ່ອງນີ້ ມາສະເໜີທ່ານ ກຸ່ມຕໍ່ຕ້ານການລັກລອບຄ້າສັດປ່າ ກ່າວວ່າ ການຕິດສິນໃຈຂອງຈີນ ທີ່ເຂົ້າມາຮ່ວມເຄືອຂ່າຍການບັງຄັບກົດໝາຍສັດປ່າແຫ່ງຂົງເຂດເອເຊຍຕາເວັນອອກສຽງໃຕ້ ຫລື ASEAN WEN ນັ້ນ ເປັນການເພີ່ມທະວີຄວາມຮ່ວມໄມ້ຮ່ວມມືແຫ່ງຂົງເຂດ ໃນການຕໍ່ຕ້ານແລະປາບປາມ ການຄ້າຂາຍສັດປ່າຢ່າງຜິດກົດໝາຍນັ້ນ ຈີນຖືວ່າເປັນຈຸດໝາຍປາຍທາງທີ່ສໍາຄັນ ຫລືຕະຫລາດໃຫຍ່ ສໍາລັບພວກສັດປ່າຜິດກົດໝາຍ ທີ່ໃຊ້ເປັນຢາພື້ນບ້ານແລະເປັນອາຫານ ພວກນັກວິເຄາະກ່າວວ່າ ການຄ້າສັດປ່າໃນທົ່ວ ໂລກມີມູນຄ່າວຫລາຍພັນລ້ານໂດລາ ຕໍ່ປີ ນາຍ ໄກຣສັກ ຊຸນຫະວັນ ປະທານ Freeland Foundation ຫລືມູນນິທີ ດິນແດນເສລີ ຊຶ່ງເປັນກຸ່ມຕໍ່ຕ້ານການລັກລອບຄ້າສັດປ່າ ກ່າວວ່າ ຈີນໄດ້ເຂົ້າຮ່ວມເຄືອຂ່າຍ ASEAN WEN ກໍເພາະຈີນສະໜັບສະໜຸນອະນຸສັນຍາການຄ້າສາກົນວ່າດ້ວຍສັດປ່າທີ່ໃກ້ຈະສູນພັນ ຫລື CITES ນັ້ນ ນາຍ ໄກຣສັກ ເວົ້າວ່າ: ມູນນິທິ Freeland Foundation ຊຶ່ງໄດ້ຮັບການສະໜັບສະໜຸນຈາກລັດຖະບານສະຫະລັດ ໄດ້ຈັດຕັ້ງການຮ່ວມໄມ້ຮ່ວມມືກັນຂຶ້ນໃນລະຫວ່າງບັນດາລັດຖະບານແຫ່ງຂົງເຂດ ຕໍາຫລວດທ້ອງຖິ່ນ ແລະອົງການຕໍາຫລວດສາກົນ ເຊັ່ນ INTERPOL ນັ້ນ ມູນນິທິ Freeland ກ່າວວ່າ ການຕິດຕາມເລື່ອງນີ້ເພີ່ມຂຶ້ນຂອງຕໍາຫລວດ ໄດ້ພາໃຫ້ມີການປະຕິບັດງານດ້ານບັງຄັບກົດໝາຍ ເພີ່ມຂຶ້ນເຖິງ 10 ເທົ່າໂຕ ໃນຂົງເຂດເອເຊຍ ຕະຫລອດໄລຍະ 5 ປີຜ່ານມາ ອີງຕາມຂໍ້ມູນທີ່ລວບລວມໂດຍມູນນິທິ Freeland ເມື່ອໝໍ່ໆມານີ້ ປາກົດວ່າມີ ການປະຕິບັດງານບັງຄັບກົດໝາຍຫລາຍ ກວ່າ 190 ຄັ້ງໃນລະຫວ່າງເດືອນເມສາ ແລະເດືອນກັນຍາ ປີ 2010 ຊຶ່ງຍັງຜົນ ໃຫ້ສາມາດກອບກູ້ສັດປ່າທີ່ຍັງມີຊີວິດຢູ່ ໄດ້ປະມານ 16,000 ໂຕແລະພ້ອມທັງ ຊິ້ນສ່ວນຕ່າງໆຂອງສັດປ່າໃນປະລິມານ 14 ຕັນ ທີ່ມີມູນຄ່າເຖິງ 6 ລ້ານໂດລາ ໃນຕະຫລາດມືດ ນອກນີ້ ຕໍາຫລວດຍັງ ໄດ້ທໍາການຈັບກຸມອີກ 100 ກວ່າລາຍ ແຕ່ ທ່ານ Steve Galster, ຜູ້ອໍານວຍ ການຄົນນຶ່ງຂອງມູນນິທິ Freeland ກ່າວ ວ່າ ເຖິງແມ່ນໄດ້ມີການຈັບກຸມຫລາຍໆຄັ້ງ ກໍຕາມ ແຕ່ພວກຫົວໜ້າແກ໊ງກໍຍັງຫລົບໜີການຖືກຈັບກຸມນັ້ນ ຢູ່ຕໍ່ມາ ທ່ານ Galster ກ່າວຕຶ່ມວ່າ: ຫວຽດນາມໄດ້ຕົກເປັນເປົ້າໝາຍຂອງພວກລັກລອບຄ້າສັດປ່າເພີ່ມຂຶ້ນນັບມື້ ໃນເດືອນກັນຍາ ປີ 2010 ຕໍາຫລວດໃນນະຄອນຫລວງຮ່າໂນຍ ໄດ້ຄົ້ນພົບຊາກກະດູກເສືອ ຈໍານວນ 10 ຊາກ ພ້ອມທັງຖົງບີປອມອີກຫລາຍຮ້ອຍຖົງ ແລະກະດູກຊ້າງ 600 ກິໂລ ນອກນີ້ແລ້ວ ພວກຕໍາຫລວດຮາໂນຍ ຍັງໄດ້ກວດເຫັນ ກະໂຫລກຫົວໝີ ງາຊ້າງ ກະໂຫລກເສືອດາວ ແລະຊິ້ນສ່ວນສັດປ່າອື່ນໆນັ້ນນໍາ ທ່ານ Douglas Hendrie ປະຈໍາອົງການສຶກສາທໍາມະຊາດຫວຽດນາມ ທີ່ມີສໍານັກງານຢູ່ ນະຄອນຫລວງຮາໂນຍ ກ່າວວ່າ ຄວາມກ້າວໜ້າໃນດ້ານເສດຖະກິດຢູໃນຫວຽດນາມ ແມ່ນ ໄດ້ກໍ່ໃຫ້ເກີດມີຄວາມຮຽກຮ້ອງຕ້ອງການພວກສັດປ່າເພື່ອເອົາມາບໍລິໂພກນັ້ນ ເພີ່ມຫລາຍຂຶ້ນ ທ່ານ ເຮັນດຣີ ກ່າວວ່າ: “The trend is towards Vietnam ທ່ານ ເຮນດຣີ ກ່າວຕໍ່ໄປວ່າ ຢ່າງໃດກໍຕາມ ແຕ່ກໍປາກົດເຫັນວ່າ ພວກຊາວໜຸ່ມທີ່ມີການສຶກສາທັງຫລາຍໃນຫວຽດນາມ ກໍາລັງພາກັນຫັນຫລັງໃຫ້ການບໍລິໂພກສັດປ່າ ແລະວ່າ ຄວາມພະຍາຍາມໃນການບັງຄັບກົດໝາຍເພື່ອພິທັກປົກປ້ອງສັດປ່ານັ້ນ ກໍພາໃຫ້ມີກໍາລັງໃຈເຊ່ນກັນ ແຕ່ວ່າ ໃນຂະນະທີ່ມີຄວາມກ້າວໜ້າໃນບາງລະດັບຢູ່ໃນຂົງເຂດເອເຊຍ ນັ້ນ ການຄ້າຂາຍພວກສັດປ່າຕ່າງໆຢ່າງຜິດກົດໝາຍນັ້ນ ກັບກໍາລັງລະ ບາດໄປສູ່ພາກສ່ວນອື່ນໆຂອງໂລກ ພວກກຸ່ມຕໍ່ຕ້ານການລັກລອບຄ້າສັດປ່າ ໄດ້ຊີ້ໄປໃສ່ຄວາມຮຽກຮ້ອງຕ້ອງການທີ່ກໍາລັງມີຂຶ້ນ ຢູ່ໃນຂະນະນີ້ ຈາກປະເທດຕ່າງໆໃນຂົງເຂດຕາເວັນອອກກາງ ສໍາລັບສັດທີ່ຍັງມີຊີວິດຢູ່ ສ່ວນໃຫຍ່ແມ່ນສັດລ້ຽງຊະນິດແປກໆ ພວກກຸ່ມຕໍ່ຕ້ານກ່າວສະຫລຸູບວ່າ ເທົ່າເຖິງປັດຈຸບັນນີ້ ພວກລັກລອບຄ້າ ສັດປ່ານັ້ນ ແມ່ນຍັງສາມາດຫລົບຫລີກພວກເຈົ້າໜ້າທີ່ບັງຄັບກົດໝາຍໃນຂົງເຂດເອເຊຍນັ້ນ ຢູ່ຕໍ່ມາ